Izziņa par atzinumos sniegtajiem iebildumiem

|  |
| --- |
| Grozījumi Ministru kabineta 2016. gada 11. oktobra noteikumos Nr. 668 “Energoefektivitātes monitoringa un piemērojamā energopārvaldības sistēmas standarta noteikumi” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 08.11.2019.-14.11.2019. |
| Saskaņošanas dalībnieki | Tieslietu ministrija, Finanšu ministrija, Latvijas Pašvaldību savienība, Latvijas Darba devēju konfederācija, Latvijas Tirdzniecības un rūpniecības kamera |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Tirdzniecības un rūpniecības kamera |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Noteikumu projekts | **Tieslietu ministrijas 03.10.2019. iebildums:**“1. Lūdzam papildināt projektu ar norādi uz noteikumu izdošanas tiesisko pamatu – Energoefektivitātes likuma 5. panta ceturto daļu un piekto daļu, 6. panta piekto daļu, 10. panta sesto un septīto daļu, 12. panta ceturto un sesto daļu un 15. panta pirmo daļu, ievērojot Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 97. punktu.” | **Ņemts vērā** | Noteikumu projekts papildināts aiz noteikumu projekta nosaukuma ar norādi šādā redakcijā:“*Izdoti saskaņā ar* [*Energoefektivitātes likuma*](https://likumi.lv/ta/id/280932-energoefektivitates-likums) [*5. panta*](https://likumi.lv/ta/id/280932-energoefektivitates-likums#p5) *ceturto daļu un piekto daļu,* [*6. panta*](https://likumi.lv/ta/id/280932-energoefektivitates-likums#p6) *piekto daļu,* [*10. panta*](https://likumi.lv/ta/id/280932-energoefektivitates-likums#p10) *sesto un septīto daļu,* [*12. panta*](https://likumi.lv/ta/id/280932-energoefektivitates-likums#p12) *ceturto un sesto daļu un* [*15. pant*](https://likumi.lv/ta/id/280932-energoefektivitates-likums#p15)a *pirmo daļu*” |
| 2. | Noteikumu projekts | **Tieslietu ministrijas 03.10.2019. iebildums:**“2. Projekts cita starpā paredz enerģētikas politikas administrēšanas funkciju nodošanu no Ekonomijas ministrijas Būvniecības valsts kontroles birojam. Energoefektivitātes likuma 4. panta pirmā daļa nosaka, ka “par enerģētikas politikas īstenošanu ir atbildīga Ekonomikas ministrija”.Saskaņā ar Valsts iestāžu juridisko dienestu 2010. gada 12. marta sanāksmes protokollēmuma "Par grozījumiem Ministru kabineta 2009. gada 7. aprīļa noteikumos Nr. 300 "Ministru kabineta kārtības rullis" (Ministru kabineta 2010. gada 23. februāra noteikumi Nr. 170)" (prot. Nr. 2 1. §) 8. punktā noteikto ir atbalstāma Ministru kabineta noteikumu projektu izsludināšana Valsts sekretāru sanāksmē, kad likumprojekts Saeimā izskatīts otrajā lasījumā, kā arī šādi Ministru kabineta noteikumu projekti var tikt izskatīti Ministru kabinetā, kad likumprojekts pieņemts Saeimā. Ekonomikas ministrija ir izstrādājusi likumprojektu "Grozījumi Elektroenerģijas tirgus likumā", kas ir saistīts ar projektā ietverto regulējumu. Šobrīd norit likumprojekta "Grozījumi Elektroenerģijas tirgus likumā" saskaņošanas process un tas vēl nav atbalstīts Ministru kabinetā. Ņemot vērā minēto, norādām, ka projekts var tikt virzīts izskatīšanai Ministru kabinetā tikai pēc tam, kad likumprojekts "Grozījumi Elektroenerģijas tirgus likumā" tiks pieņemts Saeimā otrajā lasījumā. Minētais attiecināms arī uz iespējamiem grozījumiem Energoefektivitātes likumā un Būvniecības likumā.” | **Ņemts vērā**Ministru kabineta noteikumu projekts tiek virzīts izskatīšanai Ministru kabinetā pēc tam, kad saistītais likumprojekts ir izskatīts Ministru kabinetā un pieņemts Saeimā otrajā lasījumā.Likumprojekts “Grozījumi Energoefektivitātes likumā” tika izskatīts Ministru kabineta 2019. gada 8. oktobra sēdē un pieņemts Saeimā otrajā lasījumā 2019. gada 14. novembrī.Anotācijā ir norādīts, ka Ekonomikas ministrija papildus plāno veikt grozījumus Būvniecības likumā un ar to saistītajos Ministru kabineta noteikumos. Grozījumus plānots veikt 2020. gadā.Ministru kabineta noteikumu projektā ietvertās normas neizriet no likumprojekta “Grozījumi Elektroenerģijas tirgus likumā”. | - |
| 3. | Noteikumu projekta 1.12. apakšpunkts:“1.12. Izteikt 30. punktu šādā redakcijā:“30. Lai nodrošinātu energoefektivitātes monitoringa sistēmas darbību, atbildīgā iestāde katru gadu līdz 1. martam apkopo un iesniedz Ekonomikas ministrijai informāciju par valstī īstenotajiem energoefektivitātes politikas pasākumiem un to rezultātā iegūto enerģijas ietaupījumu gadā pirms iepriekšējā kalendāra gada.”” | **Tieslietu ministrijas 03.10.2019. iebildums:**“3. Projekta 1.12. apakšpunktā izteiktais 30. punkts paredz, “lai nodrošinātu energoefektivitātes monitoringa sistēmas darbību, atbildīgā iestāde katru gadu līdz 1. martam apkopo un iesniedz Ekonomikas ministrijai informāciju par valstī īstenotajiem energoefektivitātes politikas pasākumiem un to rezultātā iegūto enerģijas ietaupījumu gadā pirms iepriekšējā kalendāra gada.” Vēršam uzmanību, ka minētais 30. punkts šķietami neatbilst Energoefektivitātes likumā noteiktajam projekta izdošanas tiesiskajam pamatam un šī likuma 4. panta ceturtajai daļai, ka noteic, ka “atbildīgā ministrija apkopo visu tās rīcībā esošo informāciju par īstenotajiem energoefektivitātes politikas pasākumiem un to rezultātā iegūto enerģijas ietaupījumu un, pamatojoties uz šo informāciju, analizē valsts energoefektivitātes rīcības plāna izpildes un energoefektivitātes mērķu sasniegšanas gaitu.”Ņemot vērā norādīto, lūdzam atkārtoti izvērtēt projektā izteiktā 30. punkta atbilstību Energoefektivitātes likuma prasībām, ņemot vērā, ka projekta nosacījumu nedrīkst būt pretrunā Energoefektivitātes likuma nosacījumiem.”**Tieslietu ministrijas 15.11.2019. iebildums:**“Likumprojektā “Grozījumi Energoefektivitātes likumā” izteiktā 4.1 panta pirmā daļa paredz, ka Būvniecības valsts kontroles birojs kā atbildīgā iestāde apkopo un katru gadu līdz 1. martam iesniedz atbildīgajā ministrijā informāciju par valstī īstenotajiem energoefektivitātes politikas pasākumiem un to rezultātā iegūto enerģijas ietaupījumu. Projekta 1.12. apakšpunktā izteiktais 30. punkts paredz: “Lai nodrošinātu energoefektivitātes monitoringa sistēmas darbību, atbildīgā iestāde katru gadu līdz 1. martam apkopo un iesniedz Ekonomikas ministrijai informāciju par valstī īstenotajiem energoefektivitātes politikas pasākumiem un to rezultātā iegūto enerģijas ietaupījumu gadā pirms iepriekšējā kalendāra gada.” Vēršam uzmanību, ka projektā izteiktais 30. punkts daļēji dublē likumprojektā “Grozījumi Energoefektivitātes likumā” izteiktā 4.1 panta pirmās daļas regulējumu. Normatīvā akta projektā neietver normas, kas dublē augstāka spēka normatīvā akta tiesību normās ietverto regulējumu, tādēļ lūdzam izvērtēt nepieciešamību svītrot projekta 1.12. apakšpunktu.” | **Ņemts vērā**Lūdzam skatīt kontekstā ar likumprojektu “Grozījumi Energoefektivitātes likumā” (saistītais tiesību akts norādīts anotācijas IV. sadaļā), kurā paredzēts, ka Būvniecības valsts kontroles birojs (BVKB) apkopo un katru gadu līdz 1. martam iesniedz atbildīgajā ministrijā informāciju par valstī īstenotajiem energoefektivitātes politikas pasākumiem un to rezultātā iegūto enerģijas ietaupījumu (likumprojekta 2. pantā ietvertais Energoefektivitātes likuma 4.1 pants), attiecīgi precizēts arī Energoefektivitātes likuma 4. pants (likumprojekta 1. pants).Tādējādi noteikumu projekta 1.12. apakšpunktā ietvertais grozījums izriet no likumprojektā “Grozījumi Energoefektivitātes likumā” ietvertajām normām.**Ņemts vērā**Noteikumu projekta 1.12. apakšpunkts precizēts. | Noteikumu projekta 1.12. apakšpunkts:“1.12. Izteikt 30. punktu šādā redakcijā:“30. Atbildīgā iestāde apkopo un iesniedz Ekonomikas ministrijai Energoefektivitātes likuma 4.1 panta pirmajā daļā minēto informāciju par gadu pirms iepriekšējā kalendāra gada.”” |
| 4. | Anotācijas I. sadaļas 2. punkts | **Tieslietu ministrijas 03.10.2019. iebildums:**“4. Lūdzam projekta anotācijas I sadaļas 2. punktā izvērsti skaidrot projektā izteikto grozījumu nepieciešamību, samērīgumu un pamatotību atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 14. punktam, lai būtu iespējams pilnvērtīgi izvērtēt projektā izteikto grozījumu tiesiskumu un vajadzību.” | **Ņemts vērā**Skaidrojam, ka anotācijas I sadaļas 2. punktā ir sniegts skaidrojums noteikumu projektā ietverto grozījumu nepieciešamībai un norādīts, ka atbilstoši informatīvajā ziņojumā “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām” iekļautajam risinājumam paredzēts šobrīd Ekonomikas ministrijai noteiktās enerģētikas politikas īstenošanas funkcijas un uzdevumus nodot BVKB. Ar detalizētāku izvērtējumu iespējams iepazīties informatīvajā ziņojumā, tādējādi nav racionāli dublēt informatīvajā ziņojuma sniegto izvērtējumu. | - |
| 5. | Anotācija | **Tieslietu ministrijas 03.10.2019. iebildums:**“5. Vēršam uzmanību, ka projektā ir izteikti grozījumi spēkā esošo noteikumu 2., 4., 5., 7. un 10. punktā, kurā ir pārņemtas Eiropas Parlamenta un Padomes 2012. gada 25. oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK, (turpmāk – Direktīva 2012/27/ES) V pielikuma prasības. Ņemot vērā norādīto, lūdzam izvērtēt projektā izteikto grozījumu atbilstību Direktīvas 2012/27/ES prasībām, aizpildot projekta anotācijas V sadaļu atbilstoši instrukcijas 55. un 56. punktam.” | **Ņemts vērā**Atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 55. un 56. punktu Anotācijas [V.](https://likumi.lv/ta/id/203061#n5) sadaļu aizpilda attiecībā uz ES tiesību aktu, kura prasības tiek pārņemtas vai ieviestas ar projektu. Vēršam uzmanību, ka noteikumu projekts neparedz ES tiesību aktu pārņemšanu, bet MK noteikumu Nr. 668 attiecīgajos punktos noteikto funkciju nodošanu BVKB, nemainot funkcijas pēc būtības. | - |
| 6. | Anotācijas IV. sadaļas 1. punkts | **Tieslietu ministrijas 03.10.2019. iebildums:**“6. Lūdzam precizēt projekta anotācijas IV sadaļas 1. punktu atbilstoši instrukcijas 54. punktam, skaidrojot grozījumu nepieciešamību un būtību IV sadaļas 1. punktā norādītajos likumos un Ministru kabineta noteikumos, īpaši, Energoefektivitātes likumā, un Elektroenerģijas tirgus likumā.” | **Ņemts vērā**Skaidrojam, ka anotācijas I sadaļas 2. punktā ir sniegts skaidrojums noteikumu projektā ietverto grozījumu nepieciešamībai un norādīts, ka atbilstoši informatīvajā ziņojumā “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām” iekļautajam risinājumam paredzēts šobrīd Ekonomikas ministrijai noteiktās enerģētikas politikas īstenošanas funkcijas un uzdevumus nodot BVKB. Ar detalizētāku izvērtējumu iespējams iepazīties informatīvajā ziņojumā, tādējādi nav racionāli dublēt informatīvajā ziņojuma sniegto izvērtējumu. | - |
| Līga Mičule |
| (par projektu atbildīgās amatpersonas vārds un uzvārds) |
| Vecākā eksperte |
| (amats) |
| 67013030 |
| (tālruņa un faksa numurs) |
| Liga.Micule@em.gov.lv |
| (e-pasta adrese) |